قبائيلي سيمو کې نښتې څلور عسکر او 15 جنگيالي وژل شوي
هم د اورکزو ایجنسۍ په فیروز خیل سیمه کښې تندلارو د امن کمیټۍ غړی او ځایی مشر ملک وارث خان په ډزو وژلی 
ميرانشاه سره نزدې په دته خړ کمر کې يو شمير وسله والو دامنيتي ځواکونو په يو کاروان بريد وکو چې پکښې څلورعسکر مړۀ او دوه ژوبل شول. ددغه بريد وروستو امنيتي ځواکونو په تندلارو ناتاره ډزې کړي چې پکې لږ ترلږه 8 جنگيالي وژل شوي دافغانستان دپولې ترڅنگ دپاکستان په قبائيلي سيمه شمالي وزيرستان کې دامنيتي ځواکونو او تندلارو ترمينځ يوه نښته کې څلور فوځيان او 8 جنگيالي وژل شوي دي. دسرچينو ترمخه دشمالي وزيرستان د ميرانشاه سره نزدې په دته خړ کمر کې يو شميره وسله والو جنگيالو دامنيتي ځواکونو په يو کاروان بريد وکړو چې له امله يې څلورعسکر مړۀ او دوه ژوبل شول. سرچينې وائي ددغه بريد څخه وروستو امنيتي ځواکونو په تندلارو ناتاره ډزې کړي چې پکې لږ ترلږه 8 جنگيالي وژل شوي دي. ددغه پيښې په اړه نور جزئيات نۀ دي په ډاگه شوي. بل لوري ته داورکزو ايجنسۍ په ډبورۍ سيمه کې وسله والو جنگيالو دامنيتي ځواکونو په پوسته بريد کړى چې پکې دوه عسکر ژوبل شوي. دامنيتي ځواکونو په ځوابي کارروايۍ کې هم 7 جنگيالي وژل شوي. په عين حال کې دخيبرايجنسۍ په قمبرخيل نومې سيمه کې امنيتي ځواکونو دلټونې عمليات ترسره کړي ، ددغو عملياتو په مهال ډزو کې يوتن وژل شوى هم دى. هم د اورکزو ایجنسۍ په فیروز خیل سیمه کښې د ستوری خیل قبیلی یو مشر ملک وارث خان تندلاره په ډزو ویشتی اووژلی یی دی. د سر چینو تر مخه ملک وارث خان د څاروؤ یو ځایی مارکیټ ته راغلی وو چی یو تندلاری پری د نژدی نه ډزی اوکړی. وړاندی ددی نه هم طالبانو د ملک وارث خان د کورني څلور کسان په نخه کړی وو.